OpenLLM-France/wikimedia huggingface dataset:
# Boyi Kao

    En aquest nom xinès, el cognom és Ji (姬).
Boyi Kao (xinès tradicional i simplificat:伯邑考, pinyin: Bóyì Kǎo, Wade-Giles: Po-yi Kao) o Bo Yikao va ser el fill major del Rei Wen, fundador de la Dinastia Zhou. Se sap que va morir abans que el seu pare però la causa de la mort no es troba enregistrada en la història. Kao apareix com un personatge de la novel·la xinesa de la Dinastia Ming Fengshen Yanyi (Investidura dels Déus).

## En la ficció

Boyi Kao apareix com un personatge en la novel·la de fantasia èpica Fengshen Bang. Ell és el fill major i més emblemàtic de Ji Chang, el Duc Occidental de la Dinastia Shang. No només és versat en música i les arts, també és ben plantat en aparença i és conegut per ser un fill filial. En un moment donat, el tirànic Rei Zhou de Shang va començar a sospitar de Ji Chang i el posà sota arrest domiciliari a Youli (羑里) per set anys.

## Bibliografia

* Investidura dels Déus, capítol 19

## Referències

* ↑ «Liji : Tan Gong I - Chinese Text Project» (en xinès-tw). [Consulta: 10 setembre 2021].
# Hongarització

Hongarització és un terme que reuneix totes aquelles polítiques d'assimilació ètnica implementada per les autoritats d'Hongria en diversos moments de la seva història. Aquestes polítiques van ser seguides per a ajudar a mantenir la dominació lingüística i cultural hongareses en regions ocupades pel Regne d'Hongria per tal d'encoratjar o unir les forces del personal d'altres grups ètnics obligant-los a adoptar la seva cultura i llengua d'Hongria i per així desenvolupar una identitat unànime hongaresa.
L'origen d'aquest terme s'aplica en general a les polítiques seguides en la part hongaresa magiar durant l'imperi austrohongarès i durant el segle xix i principis del segle XX i fins i tot més enllà del Compromís austrohongarès. La idea va aparèixer durant la il·lustració fins que el segle xix amb l'arribada del nacionalisme com a nova eina per a construir una identitat nacional. Doncs van aparèixer nous estats dins de l'Imperi Austrohongarès que demanaven la seva identitat. Transsilvània, amb un 65% de la població romanesa i un 35% hongaresa va ser la mes hongaritzada a part d'altres zones com el nord de Sèrbia o el sud d'Eslovàquia.
Noms de persones o llocs geogràfics van ser hongaritzats de manera aleatòria amb mots hongaresos no propis com per exemple el nom romanès Ion Negru es va canviar per Janos Fekete o per exemple de l'eslovac Novo Selo, ciutat d'Eslovàquia, es va canviar per Ujfalu.

## Referències

* ↑ Stefan Berger and Alexei Miller. Nationalizing Empires. Central European University Press, 2015, p. 409. ISBN 9789633860168.

## Vegeu també

* Janko Drašković
# Juniperus grandis

Juniperus grandis és una espècie de conífera de la família de les cupressàcies. És un arbre o un arbust alt endèmic de l'oest dels Estats Units.

## Característiques

Juniperus grandis fa 12-26 m d'alt. La seva escorça és marró-vermellenca. Moltes plantes són dioiques, però entre 5–10% són monoiques. El seu fruit carnós fa 5–9 mm de diàmetre.

## Història natural

Es troba en zones rocoses i seques del pinyon-juniper woodland, i en boscos de coníferes temperats incloent les ecoregions de la Sierra Nevada upper montane forest i la Sierra Nevada subalpine zone. Creix a altituds de 100-3.100 m.

## Distribució

És una planta nativa de Sierra Nevada a la Califòrnia oriental i de Nevada occidental; i a les White i Inyo Mountains, San Gabriel i San Bernardino Mountains, i a les grans altituds de les muntanyes del Mojave Desert.

## Referències

* 1 2 3 4 5 6 Jepson eFlora: Juniperus grandis . accessed 2.2.2017.
* ↑ USDA: Juniperus grandis . accessed 2.2.2017.
* 1 2 CalFlora: Juniperus grandis

## Enllaços externs

* CalFlora Database: Juniperus grandis (Sierra juniper)
* Jepson eFlora (TJM2) treatment of Juniperus grandis
* UC CalPhotos gallery for Juniperus grandis
# Guillem Abiell

Guillem Abiell (segles XIV i XV) fou un arquitecte i mestre d'obres català nascut a Barcelona conegut com a Guilleminis.
Treballa en diversos edificis de Barcelona: el 1407 en el claustre de l'hospital de la Santa Creu; el 1415 a l'església de Nostra Senyora del Pi; també va treballar en les esglésies del Carme, de Sant Jaume i de Montesión. En 1416 va formar part de la junta d'arquitectes que va dictaminar sobre el pla de la nau única de la catedral de Girona a petició de bisbe i del capítol. Va morir a Palerm (Sicília) el 1420.

## Referències

* Azcárate [y Ristori], 1990, p.66 (op.1415-doc.1416).
* Dalmases and José i Pitarch, 1984, pp.49, 64 (Guillem Abiell).
* Llaguno y Amirola, 1829, v.1, pp.92-93 (doc.1416).
* Ráfols, Diccionari, v.1, 1951 (Guillem Abiell, or Guillamins, doc.1416-m.1420).
* Saur, Allg. Künst.-Lex., v.1, 1992 (also as Guglielmo Abiell, op.1416-m.1420).
* Thieme-Becker, v.1, 1907 (op.1416).
* Torres Balbás, 1952, pp.180, 271, 320 (Guillelmus Abiell, op.1407-1416).
# Marta Continente i Gonzalo

Marta Continente i Gonzalo (Barcelona, 1955) ha estat gerent d'Innovació i Transió Digital de l'Ajuntament de Barcelona (2019-2022), responsable d'Innovació i de projectes smart cities de l'Àrea Metropolitana de Barcelona (2011-2019). És llicenciada en Ciències Econòmiques, va ser responsable d'administració electrònica, de les webs i de l'atenció ciutadana a l'Ajuntament de Barcelona i la Generalitat de Catalunya. Directora General d'Atenció Ciutadana (2004-2011) i Secretaria de Telecomunicacions i Societat de la Informació a la Generalitat (2006). A mitjans dels 90 va llançar bcn.cat, i amb els governs d'esquerres va potenciar gencat.cat. La Internet administrativa orientada al ciutadà no s'entendria a Catalunya sense la seva contribució. És una de les dones més rellevants de la xarxa catalana, i la seva veu és molt respectada al Partit dels Socialistes de Catalunya en aquesta matèria.
El novembre de 2023 fou designada membre del consell assessor de la Corporació Catalana de Mitjans Audiovisuals pel Parlament de Catalunya, a proposta conjunta de PSC, ERC, Junts i En Comú Podem.

## Referències

* ↑ «Marta Continente». Saül Gordillo, 24-02-2015.
* ↑ Gordillo, Saül. Sobirania.cat. Primera edició. Arenys de Mar: Crea't Edicions, Juny de 2014, p. 98, 180 i 185. ISBN 978-84-942772-0-7. Arxivat 2015-03-27 a Wayback Machine.
* ↑ Redacció. «El Parlament renova el consell assessor de la CCMA». Comunicació21.cat, 22-11-2023. [Consulta: 24 novembre 2023].
# Neoperla recta

Neoperla recta és una espècie d'insecte plecòpter pertanyent a la família dels pèrlids.

## Descripció

* El seu aspecte general és molt similar al de Neoperla obliqua.
* Els adults són de color ocraci a marronós i tenen gran ocels i antenes de marró fosc a negre.
* Les ales dels mascles fan 12,5-14,5 mm de llargària i les de les femelles entre 16 i 17.
* Els ous són ovalats i fan 0,33 x 0,25 mm.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malèsia: les illes Filipines.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Banks, 1913. Proc. Entomol. Soc. Wash. 15:172.
* 1 2 3 Catalogue of Life (anglès)
* ↑ Neuropteroid Insects of the Philippine Islands (anglès)
* ↑ Sivec, 1984. Scopolia 7:9. «PDF».
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Claassen, 1940. Mem. Cornell agric. Exp. Sta. 232:165.
* Illies, 1966. Das Tierreich 82:276.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# Kanat de Marand

El Kanat de Marand fou un estat que va existir a l'Azerbaidjan persa al segle xviii, que tenia capital a Marand, al nord-oest de Tabriz. Era un mahal (districte) del kanat de Tabriz semi independent en alguns moments.
El fundador fou Muhammad Reza Khan que a la mort de Nadir Xah era jutge local i tenia el títol de Hakim; va lluitar contra Quli Khan de Khoy que li disputava la regió. Després es va haver de sotmetre a Fatali Khan d'Urmia. Després es va sotmetre als Dombuli de Tabriz i va passar com a mahal al kanat de Tabriz (governat per un beg).

## Kans

* Mohammad Reza khan Marandi
* Nazar Ali Khan Marandi ? - 1828

## Referències

* Muriel Atkin, Rússia i Iran, 1780—1828. 2a ed. Minneapolis: University of Minnesota Press Press, 2008, ISBN 0-521-58336-5
# Resolució 180 del Consell de Seguretat de les Nacions Unides

La Resolució 180 del Consell de Seguretat de les Nacions Unides, aprovada el 31 de juliol de 1963 va afirmar que la reclamació de Portugal sobre els seus territoris d'ultramar com a part del Portugal metropolità era contrària als principis de la Carta. El Consell considerà que les accions i l'actitud de Portugal pertorbaven greument la pau i la seguretat a Àfrica.
El Consell va instar Portugal a reconèixer immediatament el dret dels pobles del seu imperi a l'autodeterminació i independència, el cessament de tots els actes de repressió i la retirada de totes les forces militars i paramilitars, amnistia política incondicional i l'establiment de condicions que permetessin el lliure funcionament dels partits polítics, negociacions per transferir el poder als representants lliurement elegits dels pobles i la concessió de la independència a tots els territoris sota la seva administració. El Consell va demanar a tots els governs que s'abstinguessin d'ajudar Portugal en la seva repressió de qualsevol manera, inclosa la venda d'equipament militar.
La resolució, proposada per 32 estats africans, va ser aprovada amb vuit vots a favor, cap en contra i l'abstenció de França, el Regne Unit i Estats Units.

## Referències

* ↑ Wellens, Karen; T.M.C. Asser Instituut. Resolutions and statements of the United Nations Security Council (1946-1989): a thematic guide. BRILL, 1990, p. 66. ISBN 978-0-7923-0796-9.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)
* Imperi Portuguès
* Guerra Colonial Portuguesa

## Enllaços externs

* PDF Text de la Resolució a UN.org Arxivat 2012-04-21 a Wayback Machine.
# ISAPI

La Interfície de Programació d'Aplicació de Servidor d'Internet (o ISAPI de l'anglès Internet Server Application Programming Interface) és l'API de Serveis d'Informació d'Internet (IIS), la col·lecció de serveis de xarxa de Microsoft basats en Windows. L'aplicació principal d'IIS i ISAPI és el servidor de planes webs (com ara el Sistema Operatiu MS Windows 2003 Servidor més recent que gestiona totes les operacions de servidor amb eficiència). ISAPI es va dissenyar per imitar arquitectura de N-tier.

## Vegeu també

* PHP
* SAPI
# Khunzal

Khunzal (ells mateixos s'anomenen Khunzami, en rus Khunzali, Gundzali, Gunzebi, GunzibtsiEnzebi, Nakhad; també esmentats com Khunzeb o Gunzeb) són un petit grup ètnic del Caucas al Daguestan. Parlen el khunzal o khunzali, llengua que amb el bezheta, el dido, el ginukh i el khvarshi formen la divisió de llengües dido del grup àvar-andi-dido de les llengües ibero-caucasianes del nord-est. La llengua és vernacular, i encara que abans classificada com a separada, avui dia és considerada un dialecte de l'àvar, i no s'escriu (per escriure fa servir l'àvar, que és la seva segona llengua parlada, o el rus)
Al cens de 1926 només 106 persones es van declarar ètnics khunzals i 129 van declarar que era la seva llengua materna. Molts devien amagar-ho perquè el 1933 s'estimaven en 616. Habiten quatre auls del país d'Avar Koysu al districte de Tliarata. Són musulmans sunnites xafiïtes. Es dediquen a la ramaderia i l'artesania (principalment el cuiro). Només el seu aïllament a les altes muntanyes ha impedit fins ara la seva assimilació pels àvars que es produirà en tot cas a no tardar.

## Referències

* The peoples of the USSR: an ethnographic handbook per Ronald Wixman, a Google Llibres
* Enciclopèdia de l'Islam, en concret aquí
# Guissény

Guissény (en bretó Gwiseni) és un municipi francès, situat a la regió de Bretanya, al departament de Finisterre. L'any 2006 tenia 1.796 habitants. A l'inici del curs 2007 el 22% dels alumnes del municipi eren matriculats a la primària bilingüe. El consell municipal ha aprovat la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.368 | 2.104 | 1.948 | 1.887 | 1.850 | 1.783 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | Raphaël Rapin | |

## Referències

* ↑ (francès) Ofis ar Brezhoneg: Enseignement bilingue
# Manuel Archs i Solanelles

Manuel Archs i Solanelles (Igualada, 1859 - Barcelona, 21 de maig de 1894) fou un anarquista i sindicalista català, també conegut amb el malnom de Pelat. Començà a treballar com a estampador des de nen i participà en el grup de teatre social del Centre d'Amics d'Igualada. El 1875 es traslladà a viure a Sants, on treballà en el tèxtil, fou dirigent sindical de la Federació Regional Espanyola de l'AIT i va fer amistat amb Joan Montseny i Carret. El 1885 va participar en el Congrés de la Unió Manufacturera de Sants.
Cap al 1892 va conèixer Paulí Pallás i Latorre, amb qui fundà el grup Benvenuto Salud juntament amb Pere Marbà i Collet i Domènec Mir. Aquest grup organitzava les seves reunions a la cerveseria del carrer Diputació, 185. Fou detingut arran dels incidents durant la diada del primer de maig d'aquell any. Quan Pallàs fou detingut i executat a causa de l'atemptat contra el general Arsenio Martínez Campos (octubre de 1893), Santiago Salvador Franch va llençar dues bombes al Gran Teatre del Liceu el novembre de 1893. Manuel Archs i Pere Marbà són camuflats entre el públic i són reconeguts com a anarquistes. Marbà aconseguí fugir, però Manuel Archs fou detingut. Després de ser maltractat per la policia, fou condemnat a mort acusat de participar en l'atemptat al Liceu i de còmplice de Pallàs. Serà executat al castell de Montjuïc el 21 de maig de 1894 amb els militants anarquistes Josep Codina i Juncà, Mariano Cerezuela Subies, Jaume Sogas i Martí, Josep Bernat Cirerol i Josep Sabat Oller.
El 17 de maig de 1894, poc abans de morir, escriví una carta al seu fill, el futur dirigent sindical Ramon Archs i Serra, on li demanava:
| « | Muere como tu padre si es preciso, pero sé útil a tus semejantes y pon tu grano de arena a la obra de la emancipación del proletariado. | » |

## Referències

* ↑ Manuel y Ramón Arch: Dos militantes de acción a portaloaca.com
* ↑ Execucions a Montjuïc a anarcoefemerides
* ↑ Manuel Archs
# Blanding

Blanding és una població dels Estats Units a l'estat de Utah. Segons el cens del 2000 tenia 3.162 habitants.

## Demografia

Segons el cens del 2000, Blanding tenia 3.162 habitants, 886 habitatges, i 722 famílies. La densitat de població era de 515,1 habitants per km².
Dels 886 habitatges en un 53,2% hi vivien nens de menys de 18 anys, en un 63,3% hi vivien parelles casades, en un 14,8% dones solteres, i en un 18,4% no eren unitats familiars. En el 16,8% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,46 i el nombre mitjà de persones que vivien en cada família era de 3,93.
Per edats la població es repartia de la següent manera: un 40,9% tenia menys de 18 anys, un 9,9% entre 18 i 24, un 22,4% entre 25 i 44, un 16,6% de 45 a 60 i un 10,2% 65 anys o més.
L'edat mediana era de 24 anys. Per cada 100 dones de 18 o més anys hi havia 88,1 homes.
La renda mediana per habitatge era de 32.991 $ i la renda mediana per família de 37.991 $. Els homes tenien una renda mediana de 31.520 $ mentre que les dones 20.391 $. La renda per capita de la població era de 12.160 $. Entorn del 13,9% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blanding». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Blanding». American Fact Finder. Oficina del Cens dels Estats Units, 12-01-2010.
# Ratpenat de cap pla de Moloney

El ratpenat de cap pla de Moloney (Mimetillus moloneyi) és una espècie de ratpenat africà de la família dels vespertiliònids. Viu a Angola, el Camerun, la República Centreafricana, el Congo, la República Democràtica del Congo, Costa d'Ivori, Guinea Equatorial, Etiòpia, el Gabon, Ghana, Guinea, Kenya, Libèria, Moçambic, Nigèria, Sierra Leone, el Sudan del Sud, Tanzània, Togo, Uganda i Zàmbia.

## Referències

* Fordham et al. (2006). Mimetillus moloneyi. Llista Vermella de la UICN, Unió Internacional per a la Conservació de la Natura, 2006. Consultat el 9 desembre 2007 (en anglès).
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Regió de les muntanyes Rocoses

La regió de les muntanyes Rocoses (en anglès: Rocky Mountain Floristic Region), és una regió florística dins del regne holàrtic situada a l'oest d'Amèrica del nord (Canadà i els Estats Units) va ser delineada per Armèn Takhtadjan i Robert F. Thorne.
S'estén des de les illes Kodiak d'Alaska aproximadament fins a la Badia de San Francisco i la Sierra Nevada dels Estats Units a Califòrnia, seguint la costa de l'Oceà Pacífic a l'oest i les Grans Planes a l'est a través de les muntanyes Rocoses i les serralades del Pacífic. Fa frontera amb la província canadenca de la Regió circumboreal al nord, per la província de les praderies de la regió atlàntica nord-americana a l'est i per la província florística californiana de la regió madreana al sud. Les fronteres amb la província canadenca i la província californiana són vagues.
Malgrat que aquesta regió no té famílies de plantes vasculars endèmiques té molts gèneres endèmics com són: Sidalcea, Luetkea, Whipplea, Vancouveria, Lithophragma, Tellima, Tolmiea, Luina) i nombroses espècies endèmiques. Els gèneres Arnica, Castilleja, Erigeron, i Lomatium tenen el centre de major diversitat aquí. La regió té la major diversitat de coníferes del Nou Món. Es subdivideix en la província vncouveriana i la província de les Muntanyes Rocoses.
La província vancouveriana consta de les parts costaneres de la regió incloent les serralades del Pacífic. Dintre d'ella es troba i són endèmiques les espècies i gèneres següents: Sequoia sempervirens, Sequoiadendron giganteum, Darlingtonia californica, Vancouveria i Whipplea. La frontera amb la província californiana no està ben definida.
La província de les Muntanyes Rocoses inclou les Muntanyes Rocoses i serralades associades. Amb motiu de la glaciació durant el Plistocè, la seva flora, especialment al nord, té un menor grau d'endemismes que la província vancouveriana.

## Bibliografia

* Thorne, Robert F. Phytogeography of North America North of Mexico Arxivat 2004-03-17 a Wayback Machine.. Flora of North America, Vol. 1, Ch. 6.
# Neoperla alboguttata

Neoperla alboguttata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malàisia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1986. Aquatic Insects 8(1):34.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ The Bornean species of the stonefly genus Neoperla (Plecoptera: Perlidae) (anglès)

## Enllaços externs

* BioLib (anglès)
# Benjamin Alcock

Benjamin Alcock (1801 -1859) va ser un anatomista irlandès. Se'l recorda per la seva descripció de la beina del nervi pudend, que es va conèixer com a canal d'Alcock, més tard anomenat canal pudend, i una malaltia associada, la síndrome del canal d'Alcock, també coneguda com a atrapament del nervi pudend o neuràlgia pudend.

## Biografia

Nascut a Kilkenny, Irlanda, va ser el més jove dels cinc fills d'un conegut metge, Nathaniel Alcock. Es va convertir en un anatomista consumat que va treballar durant un temps sota el principal cirurgià irlandès, Abraham Colles. Després d'estudiar al Kilkenny College, va estudiar anatomia al Trinity College de Dublín i es va graduar el 1821.
El 1825 Alcock es va llicenciar al Royal College of Surgeons d'Irlanda i va obtenir el seu màster a la Universitat de Dublín el 1827. Es va convertir en membre del Royal College of Surgeons més tard aquell any. Havia començat a ensenyar l'any 1825 treballant primer com a demostrador d'anatomia i després com a professor d'anatomia a partir de 1836. El 1837 Alcock es va convertir en el primer professor d'anatomia, fisiologia i patologia al Queen's College, Cork, treballant-hi durant més de deu anys a l'Apothecaries' Hall. Quan l'any 1849 hi va obrir la facultat de medicina, va ocupar el càrrec de professor d'anatomia.
Tanmateix, només hi va estar uns quants anys quan se li va demanar la dimissió el 1854. Això es va produir després d'un desacord important que va tenir amb l'administració de l'escola pel que fa a l'obtenció de cadàvers, (després de l'aprovació de la Llei d'anatomia de 1832). En resum, l'escassetat de cadàvers disponibles havia portat a l'escola a suggerir que Alcock fingís estar connectat amb persones que havien mort a la casa de treball i, per tant, podia reclamar els seus cossos (per a la seva eliminació). Per la seva posició en contra de participar en aquesta deshonestedat se li va demanar la seva dimissió, que va donar el 1854. No obstant això, va apel·lar contra aquesta sol·licitud de renúncia que no va tenir èxit i per això va ser destituït el 1855. Uns anys més tard, el 1859, sense feina ni perspectives laborals a Irlanda, va marxar a Amèrica i no se'n va tornar tenir notícies.

## Referències

* ↑ Standring, Susan. Gray's anatomy : the anatomical basis of clinical practice. Forty-first, 2016, p. 87. ISBN 9780702052309.
* 1 2 3 4 Oelhafen, Kim; Shayota, Brian J.; Muhleman, Mitchel; Klaassen, Zachary; Tubbs, R. Shane Clinical Anatomy, 26, 6, 01-09-2013, pàg. 662–666. DOI: 10.1002/ca.22080. ISSN: 1098-2353. PMID: 22488487 [Consulta: free].
# Kuunkuiskaajat

Kuunkuiskaajat (traduïble al català com: Les que murmuren a la Lluna) és un duo femení finlandès de música folk compost per Susan Ara i Johanna Virtanen (ex membres de Värttinä). Van representar a Finlàndia al Festival de la Cançó d'Eurovisió 2010 amb la cançó "Työlki ellää".
Prèviament, el duo havia guanyat la final nacional finlandesa, el Finlàndia al Festival de la Cançó d'Eurovisió (Euroviisut) gràcies al televot del públic a la "Súper-final", en obtenir un 42% del total.
Al festival d'Eurovisió es van classificar en onzena posició en la primera de les dues semifinals, quedant-se així a les portes de participar en la Final.

## Discografia

* Kuunkuiskaajat (2008)
* Representants de Finlàndia a Eurovisió 2010
* Revitty rakkaus (2016)

### Singles

* Mailmaan Majoilla (2008)
* Kahden (2008)
* Työlki Ella (2010)

## Referències

* ↑ Mahía, Manu. «Kuunkuiskaajat representará a Finlandia en Oslo con Työlki ellää». Eurovision-spain.com, 30-01-2010.

## Enllaços externs

* Web Oficial Arxivat 2009-12-03 a Wayback Machine.
* Lloc a Myspace
# Vlasta (cràter)

Vlasta és un cràter d'impacte en el planeta Venus de 10,7 km de diàmetre. Porta el nom d'un antropònim txec, i el seu nom va ser aprovat per la Unió Astronòmica Internacional el 1997.

## Referències

* ↑ «Vlasta». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus